Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Juan Luis Sánchez de Muniáin jaunak, Legebiltzarreko Erregelamenduan ezarritakoaren babesean, honako galdera hau aurkezten du, Lurralde Kohesiorako kontseilariak idatziz erantzun dezan:

Merkataritza Erregistroak emandako informazioaren arabera, Nafarroako Gobernuko Lurralde Kohesiorako kontseilari Oscar Chivite Navascués jauna 2023ko irailaren bostean LAUBURU, SL merkataritza-sozietatearen administratzaile bakarra da, eta hori Goi Karguen Bateraezintasunei buruzko Foru Legean adierazitakoaren aurka doa inondik ere.

Ohartzen al zara kontseilaria legezkotasunaren aurkako egoeran dagoela, sozietate pribatu baten administratzaile bakar gisa agertzen baita Nafarroako Gobernuko kontseilariaren kargua edukita?

Enpresa pribatuaren karguan errebokazioa izan al da edo ala izateko premiatu behar al duzu?

Errebokazioa premiatu baduzu, egiaztatzen al duzu hura erregistroan inskribatzeko erabakia noiz hartu den?

Egoera jakinarazi al diezu lehendakariari edo Gobernu Kontseiluari?

Iruñean, 2023ko irailaren 6an

Foru parlamentaria: Juan Luis Sánchez de Muniáin Lacasia